Predicció Predicció
Introducció El Temps comença a la finestra de Predicció mostrant la teva localització actual si es pot detectar. Des d'aquí pots alternar entre diferents pàgines d'informació:
Temps actual (Ara)
Predicció text (Textual)
Observacions de les últimes 24 hores
Per navegar entre les diferents pàgines pots fer servir els botons de la barra inferior o lliscar cap a la dreta o l'esquerra:
Cerca localitat Si la teva localitat actual no s'ha detectat o simplement vols consultar la predicció d'un altre lloc fes servir l'Acció de Cerca (la icona de la lupa). Si no escrius res en el quadre de text veuràs les localitats més properes i les que hagis marcat com a preferides. I si entres algun text veuràs les localitats que encaixin amb el text de cerca que hagis escrit. Localitats preferides
Per fer una localitat preferida prem l'estrella que està al cantó del nom de la localitat que apareix a la pàgina d'Ara.
Per veure les teves localitats preferides prem l'Acció de cerca sense escriure res.
Per treure una localitat de les preferides, selecciona-la i desmarca-la prement l'estrella.
Canvi estació meteorològica i informació d'aquesta
Per defecte les dades d'observació es mostren a partir de l'estació meteorològica més propera a la teva posició actual o de la localització oficial de la localitat.
A vegades això no és desitjable, ja que és possible que la més propera estigui en una orografia diferent i doni dades poc acurades d'on ens trobem, o que ens trobem en una localitat gran com Barcelona i no tenim activada la geolocalització, o simplement ens estimem més obtenir les dades d'una altre estació que creiem que és més fiable per qualsevol motiu.
En qualsevol dels casos anteriors podem utilitzar el botó d'informació que està a la dreta del nom de l'estació meteorològica: Llavors s'obrirà una pantalla des d'on podem obtenir més informació de l'estació i consultar la seva pàgina o la de Meteoclimàtic. Recomano fer-hi un cop d'ull ja que algunes estacions tenen unes pàgines molt treballades que us donaran molta informació.
Si es vol canviar l'estació associada per la localitat actual només cal prémer sobre la que vulguem utilitzar. Això farà que d'ara endavant s'utilitzi sempre l'estació triada per la localitat actual.
Pàgina Ara A la pàgina d'Ara pots veure de forma compacta:
Dades observades de l'estació meteorològica més propera.
La predicció per l'hora actual.
Una visió ràpida de la predicció de les pròximes 12 hores (en intervals de 3 hores).
Fer un cop d'ull a la predicció de les pròximes 48 hores (en intervals de 12 hores)
Distància respecta la precipitació més propera.
Hora de sortida i posta del sol.
Fase de la lluna.
Canvi de temperatura respecte fa 24 hores.
Tota la informació que es mostra és segons la última observació si és possible. La única excepció és la icona del temps actual i la temperatura mínima i màxima que es calculen respecte les dades de la predicció.
Pàgina pròxims dies A la pàgina de pròxims dies pots veure la predicció detallada en intervals d'una hora, sis hores o dotze hores pels pròxims 5 dies:
Per defecte la informació d'avui es mostra expandida en intervals d'una hora i la resta contreta amb informació de 0-12/12-24. Però tu pots expandir/contreure la informació d'un dia utilitzant els símbols de més i menys de la capçalera del dia en qüestió.
Per cada interval pots consultar:
Símbol predicció
Vent (la direcció és d'on ve el vent)
Índex ultravioleta
Si no pots veure totes les columnes d'informació en el teu dispositiu pots utilitzar la fletxa de la dreta per alternar entre columnes d'informació.
Pàgina textual A la pàgina textual pots consultar la predicció a 3 dies vista elaborada en format text pel Meteocat.
La informació per cada dia es global de tot Catalunya i es separa en diferents àrees: Estat del cel
Per alternar entre els diferents dies prem les pestanyes superiors. Tingues en compte que en funció de l'hora del dia és possible que no estigui disponible la predicció de Demà passat. Pàgina d'observacions Mostra dades observades de les darreres 24 hores de l'estació meteorològica més propera (pluja, vent, temperatura,...)
Per la utilització d'aquesta pàgina consulta la pàgina de Pròxims dies ja que el funcionament és el mateix.
Pàgina Social Mostra tweets d'informació meteorològica. Actualment es mostren tweets del Meteocat i el diari Ara, juntament amb els propis de l'aplicació.